title: Koblira ke Venus (trutca ke Ingres)
text: Koe taneaf lordeks, keve zovdaks evlon gu taneafa romafa jonvielera, Venus senyer, aze badenyer, aze tere ranyer, taneon ton tila ke werkikya palsesa va ikra is batu mou, ronon takaskarason. Ewavaklita zo grupecked : grabom va Venus ke Medici ton lovristafa bunera vuester. Dere ara vuestera tir ke Koblira ke Venus gan Botticelli, rotir winyina gan Ingres bal tiskira koe Firenze ( 1805 ) ok vayana sedme gweta. Zovdaks ke 1806 viden koe Montauban, va parmaf siatos nedir lize lorya mamadar ise va usuk mucur.